CELEX: 32017D0977
Language: ro
Date: 2017-06-08 00:00:00
Title: Decizia de punere în aplicare (UE) 2017/977 a Comisiei din 8 iunie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre [notificată cu numărul C(2017) 3962] (Text cu relevanță pentru SEE. )

9.6.2017   
            
            
               RO
            
            
               Jurnalul Oficial al Uniunii Europene
            
            
               L 146/155
            
         DECIZIA DE PUNERE ÎN APLICARE (UE) 2017/977 A COMISIEI
   din 8 iunie 2017
   de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre
   
      
         [notificată cu numărul C(2017) 3962]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia de punere în aplicare (UE) 2017/247 a Comisiei (3) a fost adoptată ca urmare a apariției unor focare de gripă aviară înalt patogenă de subtip H5 într-o serie de state membre („statele membre în cauză”) și a stabilirii unor zone de protecție și de supraveghere de către autoritățile competente ale statelor membre respective în conformitate cu Directiva 2005/94/CE a Consiliului (4).
            
         
               (2)
            
            
               Decizia de punere în aplicare (UE) 2017/247 prevede faptul că zonele de protecție și de supraveghere stabilite de autoritățile competente ale statelor membre în cauză în conformitate cu Directiva 2005/94/CE trebuie să cuprindă cel puțin zonele enumerate ca zone de protecție și de supraveghere în anexa la respectiva decizie de punere în aplicare. Decizia de punere în aplicare (UE) 2017/247 stabilește, de asemenea, faptul că măsurile care trebuie aplicate în zonele de protecție și de supraveghere, astfel cum se prevede la articolul 29 alineatul (1) și la articolul 31 din Directiva 2005/94/CE, trebuie să fie menținute cel puțin până la datele stabilite pentru zonele respective în anexa la respectiva decizie de punere în aplicare.
            
         
               (3)
            
            
               Anexa la Decizia de punere în aplicare (UE) 2017/247 a fost ulterior modificată prin Deciziile de punere în aplicare (UE) 2017/417 (5), (UE) 2017/554 (6), (UE) 2017/696 (7), (UE) 2017/780 (8) și (UE) 2017/819 (9) ale Comisiei, pentru a se ține cont de modificările zonelor de protecție și de supraveghere stabilite de autoritățile competente ale statelor membre în conformitate cu Directiva 2005/94/CE, ca urmare a apariției în Uniune a unor noi focare de gripă aviară înalt patogenă de subtip H5. În plus, Decizia de punere în aplicare (UE) 2017/247 a fost modificată prin Decizia de punere în aplicare (UE) 2017/696 pentru a se stabili norme referitoare la expedierea transporturilor de pui de o zi din zonele menționate în anexa la Decizia de punere în aplicare (UE) 2017/247, ca urmare a îmbunătățirii situației epidemiologice determinate de respectivul virus în Uniune.
            
         
               (4)
            
            
               Deși situația generală a bolii în Uniune s-a îmbunătățit în mod constant, au apărut câteva noi focare de la data ultimei modificări a Deciziei de punere în aplicare (UE) 2017/247 prin Decizia de punere în aplicare (UE) 2017/819. Italia și Regatul Unit au notificat, fiecare, Comisiei apariția câte unui nou focar de gripă aviară înalt patogenă de subtip H5N8 la păsări de curte din exploatații situate în afara zonelor enumerate în prezent pentru aceste state membre în anexa la Decizia de punere în aplicare (UE) 2017/247. În plus, Luxemburgul a notificat Comisiei primul caz de detectare a virusului gripei aviare înalt patogene de subtip H5N8 în exploatații de păsări ținute în captivitate. Cele trei state membre respective au notificat, de asemenea, Comisiei faptul că au luat măsurile necesare în conformitate cu Directiva 2005/94/CE, inclusiv în ceea ce privește stabilirea unor zone de protecție și de supraveghere în jurul acestor noi focare.
            
         
               (5)
            
            
               Comisia a examinat măsurile luate de Italia, Regatul Unit și Luxemburg în conformitate cu Directiva 2005/94/CE ca urmare a recentelor focare epidemice de gripă aviară de subtip H5N8 apărute în statele membre respective și admite faptul că limitele zonelor de protecție și de supraveghere stabilite de autoritățile competente ale statelor membre respective se află la o distanță suficientă față de orice exploatație în care a fost confirmat un focar epidemic de gripă aviară înalt patogenă de subtip H5.
            
         
               (6)
            
            
               Pentru a se preveni orice perturbări inutile ale comerțului din Uniune și pentru a se evita impunerea de către țări terțe a unor bariere nejustificate în calea comerțului este necesar să se descrie rapid la nivelul Uniunii, în colaborare cu Italia, Regatul Unit și Luxemburg, noile zone de protecție și de supraveghere stabilite în statele membre respective în conformitate cu Directiva 2005/94/CE. Prin urmare, zonele enumerate pentru Italia și Regatul Unit în anexa la Decizia de punere în aplicare (UE) 2017/247 ar trebui să fie modificate, iar pentru Luxemburg ar trebui să fie incluse noi zone în anexa respectivă.
            
         
               (7)
            
            
               În consecință, anexa la Decizia de punere în aplicare (UE) 2017/247 ar trebui modificată în scopul de a se actualiza regionalizarea la nivelul Uniunii pentru a se include noile zone de protecție și de supraveghere stabilite în conformitate cu Directiva 2005/94/CE, precum și durata restricțiilor aplicabile în interiorul acestora.
            
         
               (8)
            
            
               În plus, Decizia de punere în aplicare (UE) 2017/247 se aplică până la 30 iunie 2017. Din cauza actualelor focare confirmate în Italia, Regatul Unit și Luxemburg, măsurile care urmează să fie puse în aplicare de către aceste state membre în noile zone care urmează să fie enumerate pentru ele în anexa la decizia de punere în aplicare menționată vor continua să fie în vigoare după data respectivă. Prin urmare, este adecvat să se prelungească perioada de aplicare a Deciziei de punere în aplicare (UE) 2017/247 până la 31 decembrie 2017, luând în considerare măsurile care trebuie puse în aplicare în cele trei state membre și eventualitatea apariției în Uniune a unor noi focare epidemice de gripă aviară înalt patogenă.
            
         
               (9)
            
            
               Prin urmare, Decizia de punere în aplicare (UE) 2017/247 ar trebui modificată în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia de punere în aplicare (UE) 2017/247 se modifică după cum urmează:
   
               1.
            
            
               la articolul 5, data „30 iunie 2017” se înlocuiește cu data „31 decembrie 2017”;
            
         
               2.
            
            
               anexa se modifică în conformitate cu anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles,8 iunie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62).
   
      (4)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      (5)  Decizia de punere în aplicare (UE) 2017/417 a Comisiei din 7 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 63, 9.3.2017, p. 177).
   
      (6)  Decizia de punere în aplicare (UE) 2017/554 a Comisiei din 23 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 79, 24.3.2017, p. 15).
   
      (7)  Decizia de punere în aplicare (UE) 2017/696 a Comisiei din 11 aprilie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 101, 13.4.2017, p. 80).
   
      (8)  Decizia de punere în aplicare (UE) 2017/780 a Comisiei din 3 mai 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 116, 5.5.2017, p. 30).
   
      (9)  Decizia de punere în aplicare (UE) 2017/819 a Comisiei din 12 mai 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 122, 13.5.2017, p. 76).
   
      ANEXĂ
      Anexa la Decizia de punere în aplicare (UE) 2017/247 se modifică după cum urmează:
      
                  1.
               
               
                  Partea A se modifică după cum urmează:
                  
                              (a)
                           
                           
                              rubrica referitoare la Italia se înlocuiește cu următorul text:
                              
                                 „Stat membru: Italia
                              
                              
                                          Zona care cuprinde:
                                       
                                       
                                          Data până la care se aplică în conformitate cu articolul 29 alineatul (1) din Directiva 2005/94/CE
                                       
                                    
                                          
                                                      —
                                                   
                                                   
                                                      Comune di CERESARA: a Sud Est di SP7 e a Nord-Est di SP6
                                                   
                                                
                                                      —
                                                   
                                                   
                                                      Comune di GOITO: a ovest di SP19, a sud-ovest di Strada le Fabbriche, ad ovest di Strada Lorenzina-Costa, a nord-ovest di Strada Torre, a ovest della SP 236; a Est di SP7; a Nord Est di SP6.
                                                   
                                                
                                       
                                          24.6.2017”;
                                       
                                    
                        
                              (b)
                           
                           
                              între rubrica referitoare la Italia și rubrica referitoare la Ungaria, se introduce următoarea rubrică referitoare la Luxemburg:
                              
                                 „Stat membru: Luxemburg
                              
                              
                                          Zona care cuprinde:
                                       
                                       
                                          Data până la care se aplică în conformitate cu articolul 29 alineatul (1) din Directiva 2005/94/CE
                                       
                                    
                                          Sandweiler; Schuttrange; Munsbach; Schrassig; Uebersyren; Mullendorf; Steinsel; Hollenfels; Ansembourg; Marienthal; Bour; Trintingerthal; Welscheid; Kehmen; Scheidel; Oetrange; Moutfort; Medingen; Contern; Muehlbach; Burden; Warken; Ettelbruck; Grentzingen; Niederfeulen; Oberfeulen; Schoos; Angelsberg; Kehlen; Nospelt; Dondelange; Keispelt; Meispelt; Kopstal; Lenningen; Lintgen; Gosseldange; Prettingen; Lorentzweiler; Hunsdorf; Beringen; Rollingen; Reckange-Mersch; Mersch; Schoenfels; Mertzig; Senningen
                                       
                                       
                                          28.6.2017”;
                                       
                                    
                        
                              (c)
                           
                           
                              rubrica referitoare la Regatul Unit se înlocuiește cu următorul text:
                              
                                 „Stat membru: Regatul Unit
                              
                              
                                          Zona care cuprinde:
                                       
                                       
                                          Data până la care se aplică în conformitate cu articolul 29 alineatul (1) din Directiva 2005/94/CE
                                       
                                    
                                          The area of the parts of the country of Norfolk (ADNS code 00154) contained within a circle with a radius of three kilometres and centred on WGS84 dec. coordinates N52.3722 and E1.1643.
                                       
                                       
                                          26.6.2017”.
                                       
                                    
                        
            
                  2.
               
               
                  Partea B se modifică după cum urmează:
                  
                              (a)
                           
                           
                              rubrica referitoare la Italia se înlocuiește cu următorul text:
                              
                                 „Stat membru: Italia
                              
                              
                                          Zona care cuprinde:
                                       
                                       
                                          Data până la care se aplică în conformitate cu articolul 31 din Directiva 2005/94/CE
                                       
                                    
                                          
                                                      —
                                                   
                                                   
                                                      Comune di CASTEL GOFFREDO: a est di strada Brughiere
                                                   
                                                
                                                      —
                                                   
                                                   
                                                      Comune di CASTELLUCCHIO: A nord di SP 10
                                                   
                                                
                                                      —
                                                   
                                                   
                                                      Comune di CAVRIANA: a sud di SP13 e SP15, a sud di Via Monte Pagano
                                                   
                                                
                                                      —
                                                   
                                                   
                                                      Comune di CERESARA: a Nord Ovest di SP7 e ad sud-ovest di SP6;
                                                   
                                                
                                                      —
                                                   
                                                   
                                                      Comune di GAZOLDO DEGLI IPPOLITI
                                                   
                                                
                                                      —
                                                   
                                                   
                                                      Comune di GIUDIZZOLO
                                                   
                                                
                                                      —
                                                   
                                                   
                                                      Comune di GOITO: a Ovest di SP7; a Sud Ovest di SP6; a est di SP19, a nord-est di Strada le Fabbriche, ad est di Strada Lorenzina-Costa, a sud-est di Strada Torre, a est della SP 236
                                                   
                                                
                                                      —
                                                   
                                                   
                                                      Comune di MARMIROLO
                                                   
                                                
                                                      —
                                                   
                                                   
                                                      Comune di MEDOLE: a sud di SP8
                                                   
                                                
                                                      —
                                                   
                                                   
                                                      Comune di PIUBEGA
                                                   
                                                
                                                      —
                                                   
                                                   
                                                      Comune di PORTO MANTOVANO
                                                   
                                                
                                                      —
                                                   
                                                   
                                                      Comune di RODIGO
                                                   
                                                
                                                      —
                                                   
                                                   
                                                      Comune di ROVERBELLA: a Ovest Via Monfalcone, di via M. Sabotino, Strada Bassa Belvedere, di via Vittorio Veneto, Strada Fienili, SR62
                                                   
                                                
                                                      —
                                                   
                                                   
                                                      Comune di VALEGGIO SUL MINCIO: a sud di località Cornesel, a sud di località Pittarnella, ad ovest di località Turchetti
                                                   
                                                
                                                      —
                                                   
                                                   
                                                      Comune di VOLTA MANTOVANA
                                                   
                                                
                                       
                                          3.7.2017
                                       
                                    
                                          
                                                      —
                                                   
                                                   
                                                      Comune di CERESARA: a Sud Est di SP7 e a Nord-Est di SP6
                                                   
                                                
                                                      —
                                                   
                                                   
                                                      Comune di GOITO: a ovest di SP19, a sud-ovest di Strada le Fabbriche, ad ovest di Strada Lorenzina-Costa, a nord-ovest di Strada Torre, a ovest della SP 236; a Est di SP7; a Nord Est di SP6.
                                                   
                                                
                                       
                                          25.6.2017 până la 3.7.2017”;
                                       
                                    
                        
                              (b)
                           
                           
                              între rubrica referitoare la Italia și rubrica referitoare la Ungaria, se introduce următoarea rubrică referitoare la Luxemburg:
                              
                                 „Stat membru: Luxemburg
                              
                              
                                          Zona care cuprinde:
                                       
                                       
                                          Data până la care se aplică în conformitate cu articolul 31 din Directiva 2005/94/CE
                                       
                                    
                                          Das Hoheitsgebiet von Luxemburg mit der Ausnahme von:
                                          Sandweiler Schuttrange Munsbach Schrassig Uebersyren Mullendorf Steinsel Hollenfels Ansembourg Marienthal Bour Trintingerthal Welscheid Kehmen Scheidel Oetrange Moutfort Medingen Contern Muehlbach Burden Warken Ettelbruck Grentzingen Niederfeulen Oberfeulen Schoos Angelsberg Kehlen Nospelt Dondelange Keispelt Meispelt Kopstal Lenningen Lintgen Gosseldange Prettingen Lorentzweiler Hunsdorf Beringen Rollingen Reckange-Mersch Mersch Schoenfels Mertzig Senningen
                                       
                                       
                                          5.7.2017
                                       
                                    
                                          Sandweiler Schuttrange Munsbach Schrassig Uebersyren Mullendorf Steinsel Hollenfels Ansembourg Marienthal Bour Trintingerthal Welscheid Kehmen Scheidel Oetrange Moutfort Medingen Contern Muehlbach Burden Warken Ettelbruck Grentzingen Niederfeulen Oberfeulen Schoos Angelsberg Kehlen Nospelt Dondelange Keispelt Meispelt Kopstal Lenningen Lintgen Gosseldange Prettingen Lorentzweiler Hunsdorf Beringen Rollingen Reckange-Mersch Mersch Schoenfels Mertzig Senningen
                                       
                                       
                                          29.6.2017 până la 5.7.2017”;
                                       
                                    
                        
                              (c)
                           
                           
                              rubrica referitoare la Regatul Unit se înlocuiește cu următorul text:
                              
                                 „Stat membru: Regatul Unit
                              
                              
                                          Zona care cuprinde:
                                       
                                       
                                          Data până la care se aplică în conformitate cu articolul 31 din Directiva 2005/94/CE
                                       
                                    
                                          The area of the parts of Norfolk County (ADNS code 00154) contained within a circle with a radius of ten kilometres and extending beyond the protection zone in part A, centred on WGS84 dec. coordinates N52.3722 and E1.1643.
                                       
                                       
                                          26.6.2017
                                       
                                    
                                          The area of the parts of Norfolk County (ADNS code 00154) contained within a circle with a radius of three kilometres and centred on WGS84 dec. coordinates N52.3722 and E1.1643.
                                       
                                       
                                          27.6.2017 până la 5.7.2017”.